রোমানিয়ার ভাষা
রোমানীয় ভাষা রোমানিয়ার একমাত্র সরকারি ভাষা। দেশটির ৯০%-এরও বেশি লোক এই ভাষাতে কথা বলে। হাঙ্গেরীয় ভাষা দেশের সবচেয়ে গুরুত্বপূর্ণ সংখ্যালঘু ভাষা। রোমানিয়ার প্রায় ৭% লোক হাঙ্গেরীয় ভাষাতে কথা বলে; এরা বেশির ভাগই ত্রান্সিলভানিয়া অঞ্চলে বাস করে। রোমানিয়াতে প্রচলিত অন্যান্য সংখ্যালঘু ভাষার মধ্যে আছে ইউক্রেনীয়, জার্মান, জিপসি বা রোমানি, সার্বীয় এবং রুশ ভাষা।